Gerîlaya YJA-starî Şehîde Zinarîne Cûdî şerê tunelan ê Zapî de bîye û a ê gerîlayan ra yew bîye ke averşîyayîşê dişmenî hema vernî de girewto. Aye qerardarîya xo ra qetî fek vera nêdaye.
Şehîde Zinarîne Cûdî destpêkerdişê hêrişanê îşxalî yê dewleta tirke ra verî ANFyî rê wina qisey kerdbi: ''Sey hêrişanê 2021î yê vera Garê, Avaşîn, Metîna û Zapî dewleta tirke wazena waranê ma yê cuye werte ra wedarna. Gerîlayê ke her ca de yê, înan bi têkoşînêkê tarîxî nê hêrişî berteref kerdî. Xoverdayîşê embazanê ma mojneno ke dewleta tirke ya îşxalkere vera gerîlayan bin kewta.
Hukmatê AKP-MHPyî xîret keno ke pê nê hêrişan emrê îdareyê xo derg bikero. Wa artêşa tirke bêra, ma amade yê! Ê do ameyîşê Zapî ra poşman bibê. Ma do meverdê ê bi rehetî bêrê erdê ma. Ma do heta çilka peyêne ya gonîya xo şer bikerê. Ma têkoşîn de qerardar ê. Seba ma gerîlayan serkewtişî ra ber rayîrêk çin o. Ya ma do ser bikewê yan zî do ser bikewê.''
